Têgêrayîşê Cinîyan ê Azadan ê Kurdîstanî (RJAK)merkezê xo yê Kerkûkî de bi merasîmêkî Fermandara YJA Starî Vîyane Soran (Leyla Walî Husên) ya ke şewa 1ê sibate 2006î de vera komployê 15ê sibate çalakîyêka fedayî kerde û xo veşnaybî, yad kerd.
Merasîmî de ciwanî, çalakwanê sîyasî yê bajarî yê cinîyan cayê xo girewtî û çalakî bi rêzgirewtişî dest pêkerd. Merasîmî de mektubê Şehîde Vîyane Soran (Leyla Walî Husên) hetê embaza aye Endama Meclîsê RJAKî Jîno Reşîde ra ame wendene.
Jîno bale ante têkoşîn û kesayetê şorişgêr û xoverdayox Şehîde Vîyane Soran ser o û vat  serra 2006î de Heftenînî de hemverê Komployê 15ê Sibata 1999î de şehîd kewte.
Qiseykerdişî ra dima bi sînevîzyonêkî cuye û têkoşînê Şehîde Vîyane Soran ame temaşekerdene.
